CELEX: C2005/115/19
Language: fi
Date: 2005-05-14 00:00:00
Title: Asia C-91/05: Euroopan yhteisöjen komission 21.2.2005 Euroopan unionin neuvostoa vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/10
            
         Euroopan yhteisöjen komission 21.2.2005 Euroopan unionin neuvostoa vastaan nostama kanne
   (Asia C-91/05)
   (2005/C 115/19)
   Oikeudenkäyntikieli: englanti
   Euroopan yhteisöjen komissio on nostanut 21.2.2005 kanteen Euroopan unionin neuvostoa vastaan. Kantajan asiamiehinä ovat Pieter Jan Kuijper ja Johan Enegren, ja prosessiosoite on Luxemburgissa.
   Kantaja vaatii, että yhteisöjen tuomioistuin:
   
               1)
            
            
               Kumoaa neuvoston päätöksen 2004/833/YUTP (1)
               
            
         
               2)
            
            
               Toteaa, että neuvoston yhteinen toiminta 2002/589/YUTP (2) ja erityisesti sen II osasto on lainvastainen ja sitä ei voida soveltaa.
            
         Oikeudelliset perusteet ja pääasialliset perustelut
   Komissio vaatii EY:n perustamissopimuksen 230 artiklan toisen kohdan mukaisen toimivallan puuttumisen vuoksi yhteisen toiminnan 2002/589/YUTP täytäntöönpanosta ja Euroopan unionin tuesta Länsi-Afrikan valtioiden talousyhteisölle pienaseita koskevan moratorion yhteydessä 2 päivänä joulukuuta 2004 tehdyn neuvoston päätöksen 2004/833/YUTP kumoamista. Neuvosto teki tämän päätöksen Euroopan unionista tehdyn sopimuksen V osaston nojalla, vaikka Cotonoun sopimuksen 3 kohta kattaa muun muassa toimet pienaseiden leviämisen estämiseksi. Lisäksi komissio on tehnyt Cotonoun sopimuksen liitteessä IV olevan 10 artiklan 2 kohdan nojalla Länsi-Afrikan valtioiden talousyhteisön (ECOWAS) ja Länsi-Afrikan talous- ja rahaliiton (WAEMU) kanssa Länsi-Afrikan alueohjelman, jolla tuetaan konfliktien ehkäisyn ja hyvää hallintotavan alueellista politiikkaa ja ilmaistaan erityisesti tuki pienaseiden maahantuontia, vientiä ja tuotantoa Länsi-Afrikassa koskevalle moratoriolle. Näin ollen riidanalainen YUTP-päätös on vastoin Euroopan unionista tehdyn sopimuksen 47 artiklaa, koska se vaikuttaa yhteisön toimivaltaan kehitysavun alalla.
   Komissio vaatii myös, että 12.7.2002 annettu neuvoston yhteinen toiminta 2002/589/YUTP ja erityisesti sen II osasto todetaan lainvastaiseksi samalla perusteella ja samoista syistä. Yhteinen toiminta 2002/589/YUTP on luonteeltaan lainsäädäntötoimi, jolle perustuu YUTP-päätös, jonka kumoamista vaaditaan toimivallan puuttumisen perusteella. Näin ollen olisi todettava, että tätä yhteistä toimintaa ja erityisemmin sen II osastoa ei voida soveltaa käsiteltävänä olevassa asiassa.
   
      (1)  Yhteisen toiminnan 2002/589/YUTP täytäntöönpanosta ja Euroopan unionin tuesta Länsi-Afrikan valtioiden talousyhteisölle pienaseita koskevan moratorion yhteydessä 2 päivänä joulukuuta 2004 tehty neuvoston päätös 2004/833/YUTP (EYVL L 359, 4.12.2004, s. 65).
   
      (2)  Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen ja yhteisen toiminnan 1999/34/YUTP kumoamisesta 12 päivänä heinäkuuta 2002 annettu neuvoston yhteinen toiminta 2002/589/YUTP (EYVL L 191, 19.7.2002, s. 1).